
Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr. 86/2005 pentru modificarea şi completarea Legii nr. 541/2002 privind economisirea şi creditarea în sistem colectiv pentru domeniul locativ, cu care comisia noastră a fost sesizată în fond cu adresa Biroului Permanent nr.  PL.X.313 din 26 iulie 2005.
	PREŞEDINTE,

Mihai Nicolae Tănăsescu

RAPORT SUPLIMENTAR
asupra proiectului de Lege privind aprobarea Ordonanţei 

de urgenţă a Guvernului nr. 86/2005 pentru modificarea 

şi completarea Legii nr. 541/2002 privind economisirea 

şi creditarea în sistem colectiv pentru domeniul locativ
Cu adresa nr. PL.X.313 din 26 iulie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 86/2005 pentru modificarea şi completarea Legii nr. 541/2002 privind economisirea şi creditarea în sistem colectiv pentru domeniul locativ.
În şedinţa din data de 6 septembrie 2005, Comisia pentru buget, finanţe şi bănci a examinat proiectul de lege şi a hotărât să propună Plenului Camerei Deputaţilor înaintarea spre dezbatere şi adoptare în forma adoptată de Senat (conform raportului comisiei nr. 22/367/6.09.2005).
Dar, Plenul Camerei Deputaţilor, în şedinţa din 12 octombrie 2005, luând în dezbatere acest proiect de lege a hotărât retrimiterea lui la comisia sesizată în fond în vederea reanalizării unor amendamente propuse.
Ca urmare, comisia a hotărât în şedinţa din data de 22 noiembrie 2005 înaintarea proiectului de Lege privind aprobarea Ordonanţei de urgenţă a Guvernului nr. 86/2005 pentru modificarea şi completarea Legii nr. 541/2002 privind economisirea şi creditarea în sistem colectiv pentru domeniul locativ spre dezbaterea şi adoptarea Plenului Camerei Deputaţilor cu amendamentul din anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari,

             Bărdiţă Mariana
             Popescu Luminiţa

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1.
	(
	4. După articolul II se introduce un articol nou, art. II1, cu următorul cuprins:
Art. II1„Prezenta lege intră în vigoare la data de 1 ianuarie 2006.”
	Clienţii îndreptăţiţi beneficiază de prima de stat pentru depunerile anuale efectuate în baza unui contract de economisire – creditare pentru domeniul locativ, conform legii, începând cu anul 2007. 

